**Forslag til A/B Solbjergs generalforsamlingen 12. april 2012**

**Forslag om etablering af en multibane i gården, (skitse vedlagt)**

Undertegnet stiller forslag om etablering af en multibane på ca. 7x12 m i gården.

Jeg har indhentet overslagspriser fra 2 firmaer(vedlagt) disse priser er som sagt ca. priser, men er et godt bud på en endelig pris, som er ca. 200.000,- Ex. Moms

**Begrundelse for forslaget**

Vi har en dejlig attraktiv forening, med et stort antal børn i mange aldre, der leger meget i vores gård.

Der bliver bl.a. spillet en del fodbold, hvilket vores græsplæne også bærer præg af, med store pletter uden græs. Græsset er flere gange, uden held, prøvet at blive genetableret. En multibane vil skåne græsset, samt give mange andre fordele. Selvfølgelig fodbold, men derudover er der bl.a. mulighed for eksempelvis, basket, hockey, tennis, fod tennis, volleyball, rulleskøjteløb etc.

Med faldunderlaget på multibanen, er det oplagt at de mindre børn, kan blive fortrolige med deres cykler og løbehjul.

Med venlig hilsen

Niels Thorsdam, Sandbygårdvej 7 th.

